Komission asetus (ETY) N:o 627/85, annettu 12 päivänä maaliskuuta 1985, jalostamattomien kuivattujen viikunoiden ja kuivattujen viinirypäleiden varastointituesta ja taloudellisesta korvauksesta



Virallinen lehti nro L 072 , 13/03/1985 s. 0017 - 0019

Suomenk. erityispainos Alue 3 Nide 18 s. 0126

Espanjank. erityispainos: Luku 03 Nide 34 s. 0003

Ruotsink. erityispainos Alue 3 Nide 18 s. 0126

Portugalink. erityispainos: Luku 03 Nide 34 s. 0003



KOMISSION ASETUS (ETY) N:o 627/85, annettu 12 päivänä maaliskuuta 1985, jalostamattomien kuivattujen viikunoiden ja kuivattujen viinirypäleiden varastointituesta ja taloudellisesta korvauksesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77(), sellaisena kuin se on viimeksi muutettuna asetuksella (ETY) N:o 988/84(), ja erityisesti sen 4 artiklan 8 kohdan, sekä katsoo, että varastointituki lasketaan ottaen huomioon varastoinnin tekniset kulut ja tuotteista maksetun ostohinnan korot; koron vaikutuksen korvaamiseksi jokaiselle kuivattujen viinirypäleiden ja kuivattujen viikunoiden luokalle tuki olisi vahvistettava annetulle luokalle ja kerrottava tuottajalle maksettavaan vähimmäishintaan sovellettavalla kertoimella, korko ostohinnalle muodostaa kiistattomasti tärkeimmän osan varastointituesta; varastointitukea olisi mahdollista vähentää tapauksissa, joissa varastointielimen korkokuluja voitaisiin vähentää; tämä voitaisiin tehdä maksamalla väliaikaista taloudellista korvausta ennen kuin varastoidut tuotteet on myyty, varastointitukea maksettaisiin varastoinnin tosiasiallisesta kestosta; varastoinnin aikana tapahtuu luonnollista hävikkiä; varastointitukeen oikeutetuille määrille olisi tehtävä komission asetuksen (ETY) N:o 626/85() 26 artiklan 2 kohdassa säädetty varastonmääritys, varastointituen ja taloudellisen korvauksen maksaminen perustuu varastointielinten jättämiin kausittaisiin hakemuksiin; näiden hakemusten olisi sisällettävä kaikki tarkkojen summien laskemiseen tarvittava tieto, luonnollinen hävikki, jonka perusteella taloudellinen korvaus voidaan myöntää, ei saa olla suurempi kuin tavallisesti käsittelyssä ja haihtumalla häviävä määrä; tämä määrä olisi vahvistettava kiinteäksi; muuta hävikkiä tai laadun heikentymistä ei saa ottaa huomioon taloudellista korvausta myönnettäessä, varastointi voi lisätä luonnollista hävikkiä tai aiheuttaa tuotteiden pilaantumista, jos tuotteita on varastoitu hyvin pitkään; tässä tapauksessa olisi tehtävä päätös asetuksen (ETY) N:o 516/77 20 artiklassa säädetyn menettelyn mukaisesti; tämän vuoksi varastointielinten olisi annettava lisätietoja hävikkiin tai pilaantumiseen johtaneista olosuhteista; nämä tiedot on toimitettava komissiolle, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 OSASTO VARASTOINTITUKI 1 artikla 1. Varastointituki vahvistetaan päivää kohti ja 100 nettokilogrammaa - 4 luokkaan kuuluvia sultanarusinoita kohti, - C luokkaan kuuluvia viikunoita kohti. Muille sultanarusina- ja viikunaluokille sekä korinttiluokille varastointituki kerrotaan tuottajalle maksettavaan vähimmäishintaan sovellettavalla kertoimella. 2. Vahvistetaan kaksi tukitaksaa samalta markkinointivuodelta lähtöisin oleville jalostamattomille kuivatuille viinirypäleille. Ensimmäistä taksaa sovelletaan tuotteisiin, jotka on varastoitu niiden ostamista seuraavan vuoden helmikuun loppuun asti. Toista taksaa sovelletaan tuotteisiin, jotka on varastoitu tämän päivämäärän jälkeen. 3. ECUina vahvistettu varastointitukeen sovellettava vaihtokurssi on tuotteiden markkinointivuoden ensimmäisenä päivänä voimassa oleva edustava kurssi. 2 artikla 1. Varastointituki maksetaan tosiasialliselle varastointiajalle. Varastoon saapumispäivää tai sieltä lähtemispäivää pidetään tosiasialliseen varastointiaikaan kuuluvana. 2. Asetuksen (ETY) N:o 626/85 26 artiklan 2 kohdassa säädetyn varastonmäärityksen jälkeen varastointituki maksetaan ainoastaan tosiasiallisesti varastossa olevalle määrälle. 3 artikla 1. Varastointitukihakemukset jätetään varastointielimen hyväksyneen jäsenvaltion osoittamalle elimelle. 2. Ensimmäinen tukihakemus tietyn markkinointivuoden aikana ostetuille tuotteille käsittää ajanjakson tuotteiden haltuunotosta 30 päivään marraskuuta. Jokainen seuraava tukihakemus käsittää kolmen kuukauden ajanjakson. 3. Tukihakemukset jätetään viimeistään hakemuksiin liittyvää varastointiaikaa seuraavan kuukauden loppuun mennessä. 4 artikla Tukihakemukseen on sisällyttävä erityisesti: a) hakijan nimi ja osoite; b) määrät joille tukea haetaan, eriteltyinä luokkiin ja osoittaen tosiasiallisten varastointipäivien lukumäärän jokaiselle erityiselle määrälle; c) varastossa oleva määrä sellaisena, kuin se näkyy luettelosta luokkiin jaetun tukihakemuksen käsittämän varastointiajan ensimmäisenä ja viimeisenä päivänä. Lisäksi heti varastonmäärityksen jälkeen jätetyssä ensimmäisessä tukihakemuksessa on oltava tosiasiallisesti varastossa oleva määrä jaettuna luokkiin. II OSASTO TALOUDELLINEN KORVAUS 5 artikla 1. Rahallinen korvaus myönnetään varastoinnin aikana tapahtuneelle luonnolliselle hävikille summalle, joka on enintään - yksi prosentti jalostamattomien kuivattujen viinirypäleiden määrästä ja - viisi prosenttia jalostamattomien kuivattujen viikunoiden määrästä, jonka varastointielin on ostanut tietyn markkinointivuoden aikana. 2. Taloudellista korvausta ei myönnetä, jos tuote: a) on huonontunut niin, että se ei vastaa enää asetuksen (ETY) N:o 2347/84 liitteessä II tai asetuksen (ETY) N:o 1709/84 liitteessä II vahvistettuja laatuvaatimuksia; b) on pilaantunut; c) on varastoitu sovellettavien säännösten vastaisesti; d) on hävinnyt. Edellä a kohdassa esitettyjä säännöksiä sovelletaan ainoastaan asetuksen (ETY) N:o 626/85 26 artiklan 1 kohdan toisen alakohdan säännösten soveltamiseen asti. 3. Silloin kun: a) edellä 1 kohdassa tarkoitettu luonnollinen hävikki on samassa järjestyksessä enemmän kuin yksi prosentti ja viisi prosenttia liian pitkän varastoinnin takia; b) tuotteet ovat huonontuneet liian pitkästä varastoinnista johtuen niin, että niitä ei voida käyttää tislaukseen eikä eläinten ravinnoksi, taloudellinen korvaus voidaan määrittää asetuksen (ETY) N:o 516/77 20 artiklassa vahvistettua menettelyä noudattaen. 4. Jos tuote luokitellaan sitä myytäessä eri laatuluokkaan kuin se kuului ostohetkellä, kyseiseen määrään sovellettava taloudellinen korvaus on samansuuruinen kuin tuotteista maksetun vähimmäishinnan ja sen laatuluokan, johon tuotteet kuuluivat ostohetkellä, perusteella vahvistetun hinnan välinen erotus. 6 artikla 1. Taloudellista korvausta koskevat hakemukset on jätettävä samaan aikaan kuin 3 artiklassa tarkoitetut varastointitukihakemukset. Taloudellista tukea koskevien hakemusten on käsitettävä mainitun artiklan 2 kohdassa tarkoitettuina ajankohtina myytyjen ja maksettujen tuotteiden määrät. 2. Heti asetuksen (ETY) N:o 626/85 26 artiklan 2 kohdassa säädetyn varastonmäärityksen jälkeen jätetyn ensimmäisen hakemuksen on käsitettävä tämän artiklan 1 kohdassa tarkoitettujen määrien lisäksi luonnollinen hävikki; sen on sisällettävä tietoa mainitun asetuksen 25 artiklan B osan c, d ja e alakohdassa tarkoitetuista määristä. Silloin kun varastointielin hakee taloudellista korvausta 5 artiklan 3 kohdan mukaisesti, hakemukseen on liitettävä yksityiskohtainen selvitys huonontumisen tai hävikin syistä, mukaan lukien tieto kyseisestä määrästä. Toimivaltaisten viranomaisten on esitettävä tämä selvitys komissiolle samaan aikaan kuin huomautukset. 3. Tämän artiklan mukaisesti maksettavaa taloudellista korvausta vähennetään mahdollisesti 7 artiklan mukaisesti maksetun väliaikaisen taloudellisen korvauksen määrällä. 4. Jos myyntihinta on korkeampi kuin ostohinta, mukautettuna tarvittaessa 7 artiklan säännösten mukaisesti, voitto vähennetään taloudellisesta korvauksesta. Jos voitto on suurempi kuin taloudellista korvausta koskevan hakemuksen perusteella saatava taloudellinen korvaus, ero maksetaan toimivaltaisille viranomaisille kyseiselle hakemukselle vahvistettua viimeistä jättöpäivää seuraavien viidentoista päivän kuluessa. 7 artikla 1. Heti asetuksen (ETY) N:o 626/85 26 artiklan 2 kohdassa säädetyn helmikuun viimeisenä päivänä suoritetun varastonmäärityksen jälkeen jätetyn taloudellista korvausta koskevan hakemuksen perusteella ja varaston tarkastuksen jälkeen toimivaltaiset viranomaiset maksavat väliaikaisen taloudellisen korvauksen varastossa tosiasiallisesti olevien määrien perusteella. 2. Edellä 1 kohdassa tarkoitetun väliaikaisen taloudellisen korvauksen määrä on yhtä suuri kuin - ostohinta, josta on vähennetty - 6 ECUa 100 kilogrammaa kohti, kerrottuna jokaisen tuoteluokan osalta tuottajalle maksettavaan vähimmäishintaan sovellettavilla kertoimilla. 3. Edellä 2 kohdassa tarkoitettuun 6 ECUn summaan sovellettava vaihtokurssi on tuotteiden markkinointivuoden ensimmäisenä päivänä voimassa oleva edustava kurssi. 8 artikla 1. Taloudellista korvausta koskevaan hakemukseen on sisällyttävä erityisesti: a) hakijan nimi ja osoite; b) jokaisen luokan osalta hakemuksen kattamana ajanjaksona ostohintaa korkeammalla hinnalla myydyt määrät ja myyntihinta jokaisen sopimuksen osalta; c) jokaisen luokan osalta edellä mainittuna ajanjaksona ostohintaa alhaisemmalla hinnalla myydyt määrät ja myyntihinta jokaisen sopimuksen osalta. 2. Lisäksi heti varastonmäärityksen jälkeen jätettyyn taloudellista korvausta koskevaan hakemukseen on sisällyttävä: a) luonnollisen hävikin johdosta hävinnyt määrä; b) asetuksen (ETY) N:o 626/85 25 artiklan B osan c, d ja e alakohtaan kuuluva määrä; c) kirjanpitoasiakirjojen mukaan varastossa oleva määrä; d) tosiasiallisesti varastossa oleva määrä. Myyty määrä, jota ostaja ei ole hyväksynyt, on merkittävä erikseen. Määrät eritellään luokkien ja markkinointivuosien mukaan. III OSASTO VOIMAANTULO 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä maaliskuuta 1985. Komission puolesta Frans ANDRIESSEN Varapuheenjohtaja () EYVL N:o L 73, 21.3.1977, s. 1 () EYVL N:o L 103, 16.4.1984, s. 11 () EYVL N:o L 72, 13.3.1985, s. 7